এক্সপ্রেস ডেস্ক ॥ আগামী ১ নভেম্বর থেকে জুনিয়র স্কুল সার্টিফিকেট (জেএসসি) ও জুনিয়র দাখিল সার্টিফিকেট (জেডিসি) পরীক্ষা শুরু হবে বলে জানিয়েছে শিক্ষা মন্ত্রণালয়। গতকাল বৃহস্পতিবার (৩০ জুলাই) সচিবালয়ে শিক্ষা মন্ত্রণালয়ে অনুষ্ঠিত এক সভায় এ সিদ্ধান্ত হয়েছে বলে জানিয়েছেন মন্ত্রণালয়ের উপ-সচিব সুবোধ চন্দ্র ঢালী। সভায় সভাপতিত্ব করেন শিক্ষামন্ত্রী নুরুল ইসলাম নাহিদ। সুবোধ চন্দ্র ঢালী বলেন, ২০১৫ সালের জেএসসি ও জেডিসি পরীক্ষা ১ নভেম্বর থেকে শুরু হলেও এখনও সূচি নির্ধারণ করা হয়নি। এবার প্রায় ২০ লাখ শিক্ষার্থী এ পরীক্ষায় অংশ নেবে বলে সভায় জানানো হয়। গত বছর ২ নভেম্বর থেকে জেএসসি-জেডিসি পরীক্ষা শুরু হওয়ার কথা থাকলেও বিএনপি-জামায়াতের হরতালের কারণে তা পিছিয়ে ৭ নভেম্বর শুরু হয়। সে বছর এই পরীক্ষায় অংশ নেন ২০ ...